*40. számú előterjesztés*

*A rekultivált hulladéklerakó területén monitoring-utógondozási munkákra vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

A Közép-dunántúli Környezetvédelmi, Természetvédelmi és Vízügyi Felügyelőség 27230/2008. számú (1.sz. melléklet) határozata rendelkezik a hulladéklerakó rekultivációjáról. A határozat 2.24 pontja szerint a hulladéklerakó utógondozását és a monitoring rendszer üzemeltetését 2035. december 31. napig kell végezni.

Az Önkormányzat kérelmére a hatóság módosította (2., 3.sz. melléklet) az eredeti határozatot:

* a gáz vizsgálat gyakorisága évente 1 alkalom,
* a végleges felső záróréteg kialakítását 2025.12.31.-ig kell megoldani.

A 2017. május 2. napon, a monitoring-utógondozási feladatok elvégzésére létrejött vállalkozási szerződés 2020. február 28. napon megszűnt.

Tekintettel arra, hogy a monitoring-utógondozási feladatokat továbbra is el kell végezni, vállalkozási szerződés megkötését javasoltuk.

Bátaszék Város Önkormányzat Képviselő-testülete a 200/2020.(VII.14.) önkormányzati határozatával döntött a rekultivált hulladéklerakó területén monitoring-utógondozási munkákra vállalkozó kiválasztásáról.

A legalacsonyabb ajánlati árat tevő Green Environment Kft.-t bízta meg, bruttó 1.347.978,- Ft/év díj biztosítása mellett.

A döntésnek megfelelően értesítettük a vállalkozót és a szerződés tervezetet megküldtük részére. Szóbeli visszajelzés érkezet arról, hogy nem kívánja aláírni a szerződést, ami a mai napig nem is történt meg.

Új ajánlatot kértünk az Eurofins KVI-PLUSZ Környezetvédelmi Vizsgáló Iroda Kft.-től (székhely: 1211 Budapest, Szállító u. 6.) a munkák elvégzésére. Az ajánlati ár nettó 706.200.- Ft + ÁFA / év, azaz bruttó 896 874,-Ft/év.

Javasoljuk az Eurofins KVI-PLUSZ Környezetvédelmi Vizsgáló Iroda Kft.-vel történő szerződéskötést nettó 706.200.- Ft + ÁFA / év, azaz bruttó 896 874,-Ft/év összeggel.

***H a t á r o z a t i j a v a s l a t :***

**A rekultivált hulladéklerakó területén monitoring-utógondozási munkákra vállalkozó kiválasztására**

Bátaszék Város Önkormányzata Képviselő-testületének- a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a rekultivált hulladéklerakó területén monitoring-utógondozási munkákra vállalkozó kiválasztásáról szóló200/2020.(VII.14.) önkormányzati határozatot hatályon kívül helyezi, egyidejűleg
2. a rekultivált hulladéklerakó területén monitoring-utógondozási munkák elvégzésével az Eurofins KVI-PLUSZ Környezetvédelmi Vizsgáló Iroda Kft.-t ( 7100 Szekszárd, Keselyűsi út. 2.) bízza meg,
3. a feladat ellátásához szükséges bruttó 896 874,- Ft vállalkozói díj kifizetését az önkormányzat 2021. évi költségvetésében tervezett dologi kiadások keretének terhére biztosítja.

*Határidő: 2021. március 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Eurofins KVI-PLUSZ Környezetvédelmi

Vizsgáló Iroda Kft.

Bátaszéki KÖH városüz. iroda

Bátaszéki KÖH pénzügyi iroda

irattár